feamtidig med at «Commissionen for Ledelsen af geologiske 

 og geografiske Undersøgelser i Grønland» har ladet foretage 

 Undersøgelser og Udgravninger af en Mængde Nordboruiner i 

 den gamle Østerbygd, har den ogsaa ønsket at kunne iden- 

 tificere de i de gamle Kilder nævnede Steder og saaledes komme 

 til et klart Resultat med Hensyn til den gamle grønlandske 

 Geografi , særlig i Østerbygden. Det nævnte Kildemateriale er 

 ganske vist for største Delen samlet og udgivet i «Grønlands 

 historiske Mindesmærker» 1 — III. Den kritiske Behandling af 

 Materialet kan imidlertid langt fra siges at være foretaget 

 saaledes, at Nutiden føler sig tilfredsstillet deraf. Forskellige 

 Steder i Sagaerne maa underkastes Nutidens Kritik; de maa 

 sammenlignes indbyrdes og ikke mindst sammenholdes med de 

 Undersøgelser, der i de sidste Tider er foretagne , særlig af 

 Kommandør G. H o 1 m og Kaptajn D. В r u u n. Commissionen har 

 med Rette ment, «at en fornyet og paa Nutidens Kritik bygget 

 Undersøgelse af de gamle Skrifter vilde være af afgørende Be- 

 tydning for Opgavens heldige Løsning». Paa dens ærefulde 

 Opfordring har jeg , der endel har beskæftiget mig med det 

 gamle Grønland og de Kilder, der her kommer i Betragtning, 

 paataget mig en kritisk Revision af disse. Det er Resultaterne 

 af disse Undersøgelser, jeg her tillader mig at fremlægge. Da 

 det ikke har været Hensigten her al give en Fremstilling af 

 den gamle islandske Kolonis Historie, tillader jeg mig at henvise 



